A második elődöntőn Spanyolország csapott össze Oroszországgal, előbbi 1984 óta, míg utóbbi 1988 óta, (akkor még Szovjetunió) először jutott az elődöntőbe. Az első félidőben nem rúgtak gólt a csapatok, azonban a második félidő ötödik percében Xavi szerzett vezetést a spanyoloknak. A 69. percben Fernando Torrest Dani Güiza váltotta és négy perccel később megduplázta hazája előnyét. A végeredményt David Silva állította be a 82. percben. Spanyolország jutott be a döntőbe, története során harmadjára.